RP રોડના એક દુકાનદારે મિડ-ડે LOCALને કહ્યું હતું કે ‘કેટલાક સમયથી BMCના કામદારો આ રોડ પર કામ કરી રહ્યા છે. હવે અમને એમ થાય છે કે એના કરતાં કામ ન કર્યું હોત તો સારું થાત. ૨-૩ મહિનાથી આ રોડનું કામ ચાલુ છે. એક તો રોડ સાંકડો છે એમાં અલગ-અલગ જગ્યાએથી ખોદીને મૂકી દીધો છે. જે ગટરનું કામ પહેલાં શરૂ કર્યું હતું એ પણ પૂરું નથી થયું. કેટલાં બધાં બાળકો અને સિનિયર સિટિઝનો હેરાન થયા હશે આ કામથી. MT અગ્રવાલ હૉસ્પિટલમાં લાગેલી આગ તો તેમના નિષ્કાળજીપણાનું એક ઉદાહરણ છે જે બધાની નજર સામે આવ્યું છે.’